smcproject/ml-wiki-sentences huggingface dataset:
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടികാൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടിം ലേമൻ ഇംഗ്ലീഷ് വിലാസം https://ml.wikipedia.org/wiki/Tim_lamen
അമേരിക്കൻ പക്ഷി നിരീക്ഷകനും ജീവശാസ്ത്രജ്ഞനും വന്യ ജീവി ഫോട്ടോഗ്രാഫറുമാണ് ടിം ലേമൻ .
2007 ൽ നാഷണൽ ജ്യോഗ്രഫി മാസികയിലൂടെ 'ബേർഡ്‌സ് ഓഫ് പാരഡൈസ്' എന്ന വിഭാഗത്തിൽപ്പെട്ട പക്ഷികളെ   ലോകത്തിന് പരിചയപ്പെടുത്തി.
ഈ ഇനത്തിലെ എല്ലാ സ്പീഷിസുകളെയും  അവയുടെ സ്വാഭാവിക ആവാസ വ്യവസ്ഥയിൽ ഫോട്ടോയെടുക്കാൻ ടിമ്മിനായി.
2016 ൽ നാഷണൽ ഹിസ്റ്ററി മ്യൂസിയം നടത്തിയ മത്സരത്തി ൽ വൈൽഡ് ലൈഫ് ഫോട്ടോഗ്രാഫർ വിഭാഗത്തിലെ ഗ്രാൻഡ് വിന്നർ അവാർഡ്  ജേതാവായി.
ഒരു ഒറാംഗ് ഉട്ടാൻ വലിയൊരു മരത്തി ൽ പഴങ്ങൾ തിന്നാൻ വലിഞ്ഞുകയറി ചെല്ലുന്ന ഫോട്ടോയ്ക്കായിരുന്നു അവാർഡ്  .
ജപ്പാനിലാണ് ടിം ലേമൻ ജനിച്ചത്.
ഇൻഡൊനീഷ്യയിലെ മഴക്കാടുകളെ കുറിച്ചുള്ള ഗവേഷണങ്ങൾക്ക് ഹാർവാർഡിൽ നിന്നും പി.എച്ച്.ഡി. നേടി.
ബോർണിയയിലെ മഴക്കാടുകളിൽ നടക്കുന്ന നശീകരണ പ്രവൃത്തികൾക്കെതിരെ പോരാടി അവയുടെ സംരക്ഷണത്തിനു വേണ്ടി നിരവധി ശ്രമങ്ങൾ നടത്തി.
നാഷണൽ ജ്യോഗ്രഫിയിൽ പവിഴപ്പുറ്റുകളെക്കുറിച്ചും കണ്ടൽക്കാടുകളുടെ നാശത്തെ കുറിച്ചും  നിരവധി ലേഖനങ്ങൾ എഴുതി.
ഒറാംഗ് ഉട്ടാൻ കുരങ്ങുകളുടെ വംശനാശത്തിനെതിരെയും  ലോകശ്രദ്ധ നേടിയ നിരവധി പ്രവർത്തനങ്ങൾ  നടത്തി.
ബോസ്റ്റൺ യൂണിവേഴ്‌സിറ്റിയിൽ പ്രൊഫസർ ആയ ഭാര്യ ഷെറിലുമൊത്ത് ബോർണിയയിൽ നടത്തുന്ന ഒറാംഗ് ഉട്ടാൻ സംരക്ഷണ കേന്ദ്രങ്ങളിലെ സംരക്ഷണ പ്രവർത്തനങ്ങളിൽ പങ്കെടുത്തു.
ഒറാംഗ് ഉട്ടാനെ കുറിച്ച് കുട്ടികൾക്ക് വേണ്ടി ഒരു പുസ്തകം രണ്ടു പേരും ചേർന്ന് എഴുതിയിട്ടുണ്ട്.
ബേർഡ്‌സ് ഓഫ് പാരഡൈസ് പ്രോജക്ട്
പറുദീസയിലെ പക്ഷികൾ എന്ന വിഭാഗത്തിലെ (42 തരം പക്ഷികൾ ഉണ്ട് ഈ വിഭാഗത്തിൽ ) വിവിധയിനം പക്ഷികളെ കുറിച്ചു പഠിക്കുന്നതിനും അവയുടെ ചിത്രങ്ങൾ 4കെ  വീഡിയോയിൽ പകർത്തുന്ന തിനുമായി 'ബേർഡ്‌സ് ഓഫ് പാരഡൈസ് പ്രോജക്ട്' എന്ന പേരിൽ ഒരു പദ്ധതി  ടിം രൂപീകരിച്ച് പ്രവർത്തിക്കുന്നുണ്ട്.
പുരസ്കാരങ്ങൾ നാഷണൽ ഹിസ്റ്ററി മ്യൂസിയം നടത്തിയ മത്സരത്തി ൽ വൈൽഡ് ലൈഫ് ഫോട്ടോഗ്രാഫർ വിഭാഗത്തിലെ ഗ്രാൻഡ് വിന്നർ അവാർഡ് അവലംബം ↑ പുറം കണ്ണികൾ Official Site
ടിം സൗത്തി ഇംഗ്ലീഷ് വിലാസം https://ml.wikipedia.org/wiki/Tim_Southee
തിമോത്തി ഗ്രാന്റ് സൗത്തി എന്ന ടിം സൗത്തി (ജനനം ഡിസംബർ 11 1988) ഒരു ന്യൂസിലൻഡ് അന്താരാഷ്ട്ര ക്രിക്കറ്റ് താരമാണ്.
അദ്ദേഹം ഒരു വലം കൈയ്യൻ പേസ് ബോളറും ലോവർ ഓഡർ ബാറ്റ്സ്മാനുമാണ്.2008 ഫെബ്രുവരിയിൽ തന്റെ പത്തൊമ്പതാം വയസിൽ ഇംഗ്ലണ്ടിനെതിരെയുള്ള ടെസ്റ്റ് മൽസരത്തിലാണ് സൗത്തി അന്താരാഷ്ട്ര ക്രിക്കറ്റിൽ അരങ്ങേറ്റം കുറിക്കുന്നത്.
അരങ്ങേറ്റ മൽസരത്തിൽ തന്നെ അഞ്ചു വിക്കറ്റ് നേട്ടം കൈവരിക്കാൻ അദ്ദേഹത്തിനായി .
ആഭ്യന്തര ക്രിക്കറ്റിൽ നോർത്തേൺ ഡിസ്ട്രിക്റ്റ്സിനു വേണ്ടിയും അദ്ദേഹം കളിക്കുന്നു.
2011 ക്രിക്കറ്റ് ലോകകപ്പിൽ മൂന്നാമത്തെ ഏറ്റവും വലിയ വിക്കറ്റ് നേട്ടം സൗത്തിയുടേതായിരുന്നു.
ഇന്ത്യൻ പ്രീമിയർ ലീഗിൽ രാജസ്ഥാൻ റോയൽസിനു വേണ്ടിയാണദ്ദേഹം കളിക്കുന്നത്.
2015 ക്രിക്കറ്റ് ലോകകപ്പിൽ വെല്ലിംഗ്ടണിൽ വെച്ച് ഇംഗ്ലണ്ടിനെതിരെ 33 റൺസ് വഴങ്ങി 7 വിക്കറ്റ് വീഴ്ത്തിയതാണ് അദ്ദേഹത്തിന്റെ ഏറ്റവും മികച്ച ബൗളിംഗ് പ്രകടനം.
അവലംബം പുറത്തേക്കുള്ള കണ്ണികൾ Tim Southee എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടിം സൗത്തി : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ടിം സൗത്തി : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
Lists of matches and detailed statistics for Tim Southee – blackcaps.co.nz
ടിഒഎൽഒന്യൂസ്
മോബി ഗ്രൂപ്പിന്റെ ഉടമസ്ഥതയിലുള്ള ടിഒഎൽഒന്യൂസ് ( പഷ്തു / പേർഷ്യൻ : طلوع‌نیوز) അഫ്ഗാനിസ്ഥാനിലെ ആദ്യത്തെ 24/7 വാർത്താ ചാനലാണ്.
ഇത് 2010 ഓഗസ്റ്റിൽ സമാരംഭിച്ചു.
അഫ്ഗാനിസ്ഥാനിലെ ടിഒഎൽഒ ടിവി, ലെമാർ ടിവി എന്നിവയാണ് ഇതിന്റെ സഹോദര ചാനലുകൾ.
കാബൂൾ നഗരത്തിലാണ് ഇതിന്റെ പ്രധാന സ്റ്റുഡിയോ.
ടിഒഎൽഒന്യൂസ് പേർഷ്യൻ ദാരിയിലും പാഷ്തോയിലും പ്രക്ഷേപണം ചെയ്യുന്നു, കൂടാതെ ഇന്റർനെറ്റ് വഴിയും സോഷ്യൽ മീഡിയ വഴിയും ഇംഗ്ലീഷ്, ദാരി, പാഷ്തോ എന്നിവയിൽ ലഭ്യമാണ്.
അതിന്റെ വെബ്സൈറ്റ് www.tolonews.com ആണ്.
ടിക ബായ് ഇംഗ്ലീഷ് വിലാസം https://ml.wikipedia.org/wiki/Tika_Bhai
നേപ്പാളി കവിയും വിവർത്തകനുമാണ് ടിക ബായ് .
2014 ലെ കേന്ദ്ര സാഹിത്യ അക്കാദമിയുടെ യുവ സാഹിത്യ പുരസ്കാരം ലഭിച്ചു.
ഹംരോ ആവാസ് മാസികാ എഡിറ്ററായ ഇദ്ദേഹം അഞ്ച് പുസ്തകങ്ങൾ പ്രസിദ്ധീകരിച്ചിട്ടുണ്ട്.
കൃതികൾ കേവൽ ബുക്യചാഹരു (KEWAL BUKHYACHAHARU) (1998) ഗുൻഗുൻ (GUNGUN JOINTLY WITH BIREN GOLEY) (2000) ജാതീയ മുക്തി സംഘർഷ്കോ ബാർഷ (JATIYA MUKTI SANGHARSKO SAYA BARSHA - 2008) പൈത്താലതളിര (PAITALATALTIRA )(2012) ഭഗത്സിംഗ് കാ മഹത്ത്വപൂർണ ദസ്താവെജാഹരു (BHAGATSINGH KA MAHATWAPURNA DASTAWEJHARU.) പുരസ്കാരങ്ങൾ 2014 ലെ കേന്ദ്ര സാഹിത്യ അക്കാദമിയുടെ യുവ സാഹിത്യ പുരസ്കാരം അവലംബം ↑
കരിമ്പുഴ വന്യജീവി സങ്കേതം
കേരളത്തിലെ പതിനെട്ടാമത് വന്യജീവി സങ്കേതമാണ് കരിമ്പുഴ വന്യജീവി സങ്കേതം.
മലപ്പുറം ജില്ലയിലെ നിലമ്പൂരിൽ കരുളായി നെടുങ്കയത്താണ് ഇത് സ്ഥിതി ചെയ്യുന്നത്.
മലപ്പുറം ജില്ലയിലെ ആദ്യ വന്യജീവി സങ്കേതമാണ് കരിമ്പുഴ.
ചെങ്കുത്തായ ഭൂപ്രകൃതിയാണ്.
സമുദ്രനിരപ്പിൽ നിന്ന് 45 മീറ്റർ ഉയരത്തിലുള്ള കരുളായിയിൽ തുടങ്ങി 2564 മീറ്റർ ഉയരമുള്ള മുക്കു റുത്തി മലയിൽ അവസാനിക്കുന്നു.
കേരളത്തിൽ കാണുന്ന നിത്യഹരിതവനങ്ങൾ,അർധ നിത്യഹരിതവനങ്ങൾ,  ഇലപൊഴിയും വനങ്ങൾ, ആർദ്രവനം, പുൽമേടുകൾ, ചോലവനങ്ങൾ, മലമുകളിലെ മിതശീതോഷ്ണ വനം, ഈറ്റ മുളംകാടുകൾ എന്നിവ ഒന്നിച്ചു കാണുന്ന ഏക വന്യജീവി സങ്കേതം.
മനുഷ്യ സ്പർശം ഏൽക്കാത്ത പ്രദേശങ്ങൾ കരിമ്പുഴ വന്യജീവി സങ്കേതത്തിന്റെ പ്രത്യേകതയാണ്.
IUCN റെഡ് ലിസ്റ്റിൽ ഉൾപ്പെടുത്തിയ വംശനാശ ഭീഷണിയുള്ള വന്യജീവികളുടെ ആവാസകേന്ദ്രം കൂടിയാണ് ഇത്.
ജീവി വർഗ്ഗങ്ങൾ
പന്നിമൂക്കൻ തവള(പർപ്പിൾ ഫ്രോഗ്) ചെങ്കണിയാൻ മത്സ്യം,  കുറ്റി (ഡെക്കാൻ മഷീർ) സന്ധ്യ കിളി(നീൽഗിരി ബ്ലൂ റോബിൻ), നീലക്കിളി പാറ്റപിടിയൻ(നീൽഗിരി ഫ്ലൈ കാച്ചർ), ബുദ്ധമയൂരി ശലഭം (മലബാർ ബാൻഡ് പീകോക്ക്), വയൽ നായ്ക്കൻ (ലെസർ അഡ്‌ജെൻറ്), കിന്നരി പ്രാപരുന്ത്(ബ്ലാക്ക ബാസ)
തെക്ക് :സൈലൻറ് വാലി വടക്ക്: മുക്കുറുത്തി നാഷണൽ പാർക്ക് കരിമ്പുഴയുടെ ജൈവസമ്പത്ത്
226 ഇനം പക്ഷികൾ
41 ഇനം സസ്തനികൾ
33 ഇനം ഉരകങ്ങൾ
23 ഇനം ഉഭയ ജീവികൾ
നിത്യഹരിത വനം , ഇലപൊഴിയും വനം, അർധനിത്യഹരിത വനം, ആർദ്ര വനം, ഷോല വനം, സ്തൂപികാഗ്ര വനം, പുൽമേടുകൾ എന്നിവയുടെ സംഗമമാണ്  കരിമ്പുഴ
സംരക്ഷിത വനമേഖലയായ ന്യൂ അമരമ്പലം വനവും വടക്കേകോട്ട മലവാരവും ഉൾപ്പെടെ 227.97 ചതുരശ്ര കിലോമീറ്ററാണ് സങ്കേതത്തിനുള്ളത്.
മനുഷ്യസ്പർശം ഇല്ലാത്ത വനപ്രദേശങ്ങളിൽ എല്ലാ നിർവചനത്തിലും ഉൾപ്പെടുന്ന വനങ്ങൾ ഉണ്ട്.
നിത്യഹരിതവനം, ഇലപൊഴിയും വനം, അർദ്ധ നിത്യഹരിതവനം, ആർദ്രവനങ്ങൾ, ചോലവനങ്ങൾ, സ്തൂപികാഗ്ര വനങ്ങൾ, പുൽമേടുകൾ എന്നിവ അടങ്ങിയതാണ് കരിമ്പുഴ വന്യജീവിസങ്കേതം.
226 ഇനം പക്ഷികൾ, 41 ഇനം സസ്തനികൾ, 13 ഇനം ഉരഗങ്ങൾ, 23 ഇനം ഉഭയജീവികൾ എന്നിവ ഈ മേഖലയിലുണ്ടെന്നാണ് വനംവകുപ്പിന്റെ കണക്ക്.
കടുവ, കരടി, ആന, കാട്ടുപോത്ത്, സിംഹവാലൻ കുരങ്ങ്, വംശനാശം നേരിടുന്ന വരയാട്, അപൂർവമായ പന്നിമൂക്കൻ തവളയും കരിമ്പുഴയിലുണ്ട്.
ഏഷ്യയിൽ തന്നെ അവശേഷിക്കുന്ന ഗുഹാവാസികളും, അതിപുരാതന ഗോത്രവർഗക്കാരുമായ ചോലനായ്ക്കരുടെ വാസസ്ഥലം നിലനിർത്തി വന്യജീവിസങ്കേതത്തിൽ നിന്നും ഒഴിവാക്കിയിട്ടുണ്ട്.
മലപ്പുറം ജില്ലയിലെ ന്യൂ അമരമ്പലം റിസർവ് വനവും വടക്കേകോട്ട നിക്ഷിപ്ത വനവുമടങ്ങുന്നതാണ് 227.97 ച.
മീ വിസ്തീർണമുള്ള കരിമ്പുഴ വന്യജീവിസങ്കേതം.
പ്രാക്തന ആദിവാസഗോത്രമായ ചോലനായ്ക്കരുടെ മാഞ്ചീരി കോളനി ഒഴിവാക്കിയാണ് പ്രഖ്യാപനം.
ഏറെ പാരിസ്ഥിതിക പ്രാധാന്യമുള്ള ഈ പ്രദേശത്ത് 226 തരം പക്ഷികളെയും 213 തരം ചിത്രശലഭങ്ങളെയും വംശനാശഭീഷണി നേരിട്ടുകൊണ്ടിരിക്കുന്ന കുയിൽ വിഭാഗത്തിലുള്ള മത്സ്യങ്ങളെയും 23 തരം ഉഭയജീവികളെയും 33 തരം ഉരഗങ്ങളെയും കണ്ടെത്തിയിട്ടുണ്ട്.
സങ്കേതത്തിന്റെ തെക്കുഭാഗം മുക്കുറുത്തി ദേശീയോദ്യാനവും വടക്കുകിഴക്ക് സൈലന്റ് വാലി ബഫർ സോണുമാണ്.
ജനവാസ കേന്ദ്രത്തിൽ നിന്നും 25 കിലോമീറ്റർ അകലെയാണ് വന്യജീവിസങ്കേതം.
കരിമ്പുഴ വന്യജീവിസങ്കേതം വിസ്തൃതിയുടെ കാര്യത്തിൽ സംസ്ഥാനത്ത് നാലാം സ്ഥാനത്താണ്.
കരിമ്പ് ഇംഗ്ലീഷ് വിലാസം https://ml.wikipedia.org/wiki/Sugarcane
Sugar crystals
ഭാരതത്തിൽ വ്യാവസായികമായി വളരെയധികം കൃഷിചെയ്യുന്ന ഒരു വിളയാണ്‌ കരിമ്പ് (ആംഗലേയം: Sugarcane ).
ഇതിന്റെ തണ്ടുകൾ ചതച്ച് പിഴിഞ്ഞ് നിർമ്മിക്കുന്ന നിത്യോപയോഗ ഉത്പന്നങ്ങളാണ് ശർക്കരയും പഞ്ചസാരയും .
പൊവേസീ കുടുബത്തിൽപ്പെട്ട ഈ സസ്യത്തിന്റെ  ശാസ്ത്രീയനാമം Saccharum officinarum Linn എന്നാണ്.
ഗ്രാമിയേനയിലെ ഒരു ഉപവിഭാഗമായ ആൻഡോപ്പൊഗൊണിയേയിലുള്ള ഒരു പ്രമുഖാംഗമായിട്ടണ് സസ്യ ശാസ്ത്രജ്ഞർ കരിമ്പിനെ ഉൾപ്പെടുത്തിയിരിക്കുന്നത്.
പഞ്ചസാരയുണ്ടാക്കുന്നതിനും വേനൽക്കാലത്ത്  ദാഹശമനത്തിനായും ഇതിന്റെ നീര്‌ ഉപയോഗിക്കുന്നുണ്ട്.
ഭൂമദ്ധ്യരേഖാപ്രദേശത്ത് വളരുന്ന കരിമ്പിന്റെ ജന്മദേശം ദക്ഷിണേഷ്യ, ദക്ഷിണപൂർവേഷ്യ, ന്യൂ ഗിനിയ എന്നിവയാണ്.
പുൽ വർഗ്ഗത്തിൽ പ്പെട്ട ഈ സസ്യം ഏകദേശം 5 മീറ്റർ വരെ ഉയരത്തിൽ വളരുന്നു.
ഇലകൾക്ക് 1 മുതൽ 1.5 മീറ്റർ വരെ നീളം ഉണ്ടാകാറുണ്ട് .
മണ്ണ് സാധാരണ തവാരണ കോരിയാണ്‌ കരിമ്പ് കൃഷിചെയ്യുന്നത്.
ചെടികൾ നല്ലതുപോലെ പാകമാകുമ്പോൾ പൂക്കൾ ഉണ്ടാകുന്നു.
സാധാരണയായി പൂക്കൾ ഉണ്ടാകുന്നതിന്‌ മുൻപായി വിളവെടുപ്പ് നടത്തുന്നു.
ചരകസംഹിതയിൽ മൂത്രവർദ്ധകദ്രവ്യമായി കരിമ്പിനെ വർണ്ണിക്കുന്നു .
ബി.സി 8000 ത്തിനോടടുത്ത് ന്യൂഗിനിയയിൽ നിന്നും സോളമൻ ന്യൂഹെബ്രൈഡ്സ് ദ്വീപസമൂഹങ്ങളിലേക്ക് കരിമ്പ് കൊണ്ടു വന്നതായി പറയപ്പെടുന്നു.
തുടർന്ന് ബി.സി 6000 ൽ ഇൻഡോനേഷ്യ ഫിലിപ്പൈൻസ് , ഉത്തരേന്ത്യ  തുടങ്ങിയിടങ്ങളിലേക്ക് കരിമ്പ് വ്യാപിച്ചു.
അലക്സാണ്ടറുടെ ഇന്ത്യയിലേക്കുള്ള ആക്രമണവേളയിൽ, തേനീച്ചയിൽ നിന്നല്ലാതെയുള്ള ഒരുതരം തേൻ ലഭിച്ചതായി പരാമർശിക്കപ്പെടുന്നുണ്ട്.
ഇത് ഇന്ത്യയിൽ കരിമ്പിൽ നിന്നുണ്ടാക്കിയ അസംസ്കൃതശർക്കരയായിരിക്കണം എന്നു കരുതുന്നു ‌.
നീല കരിമ്പുകൊണ്ടാണ് കാമദേവന്റെ വില്ല് പോഷകമൂല്യം
300 മി ലി കരിമ്പിൻ നീരിൽ
ഊർജ്ജം 100 കിലോ കാലറി
പഞ്ചസാരകൾ 25 ഗ്രാം ഉല്പന്നങ്ങൾ പഞ്ചസാര
കരിമ്പുനീരു തിളപ്പിച്ച വിവിധപ്രക്രിയകളിലൂടെ ക്രിസ്റ്റൽ രൂപത്തിലാക്കുന്നു.
ഇരുണ്ടനിറമുള്ള ഈ ഖരരൂപത്തിനു നിറശുദ്ധിവരുത്താൻ വിവിധ വസ്തുക്കൾ ചേർത്താണ് സംസ്കരിക്കുന്നത്.
ഘടനാപരമായി പഞ്ചസാര കാർബോഹൈഡ്രേറ്റ് ആണ് മോണോ ഹൈഡ്രേറ്റുകളായ ഗ്ലൂക്കോസ്, ഫ്രക്റ്റോസ്, എന്നിവയും സുക്രോസും പഞ്ചസാരയിലുണ്ട്.
പായസം, ചായ,കാപ്പി മറ്റ് മധുരപലഹാരങ്ങൽ തുടങ്ങി പഞ്ചസാരയുടെ ഉപയോഗം പലതിലാണ്.
ശർക്കര
ശർക്കര എന്നത് സംസ്കൃതവാക്കാണ്.
കരിമ്പുനീരുകുറുക്കി ആണ് ശർക്കര നിർമ്മിക്കുന്നത്.
കട്ടിയാക്കി അച്ചശർക്കരയാക്കാൻ ഉപ്പും, കുമ്മായവും ഉപയോഗിക്കാറുണ്ട്.
പലയിടത്തും ഉണ്ടശർക്കര ഉപയോഗിക്കുന്നു.
മറയൂർ ശർക്കര, തിരുവിതാംകൂർ ശർക്കര എന്നിവക്ക് ഭൗമസൂചികാ പദവി ലഭിച്ചിട്ടുണ്ട്.
കൽക്കണ്ടം
പഞ്ചസാരയുടെ ലായനി ക്രിസ്റ്റലൈസ് ചെയ്താണ് കൽക്കണ്ടമുണ്ടാക്കുന്നതെങ്കിലും കൽക്കണ്ടത്തിനു ഔഷധഗുണം ഏറേ ആണ്.
ചുമപോലെയുള്ള രോഗങ്ങൾക്ക് കൽക്കണ്ടം ഔഷധമാണ്.
ഖണ്ടശർക്കര എന്ന സംസ്കൃതപദത്തിന്റെ മലയാളതത്ഭവമാണ് കൽക്കണ്ടം എന്ന കരുതുന്നു.
മൊളാസസ്
കരിമ്പിൽനിന്നും പ്ഞ്ചസാര വേർതിരിച്ചുകിട്ടുന്ന കൊഴുത്ത ലായനിയാണ് മൊളാസസ്.
ഇത് പലഹാരങ്ങളിലും ഇതു പുളിപ്പിച്ച് ലഹരിപദാർത്ഥമായും ഉപയോഗിക്കുന്നു.
വ്യാവസായികമായി ഇന്ധനത്തിനും ഈ എത്നോൽ ഉപയോഗിക്കുന്നുണ്ട്.
കരിമ്പുചണ്ടി
കരിമ്പുനീർ എടുത്തശേഷമുള്ള ചണ്ടി ഇന്ധനമായി ഉപയോഗിക്കുന്നു.
കാലിത്തീറ്റ എന്നനിലക്കും ഈ കരിമ്പിൻ ചണ്ടി ഉപയോഗിക്കാറുണ്ട്.
തേനീച്ചകളൂം ഈ ചണ്ടിയിലെ അവശിഷ്ട മധുരം ഉപയോഗിക്കുന്നു.
രസ്ബന്തി(കരിമ്പുജൂസ്)
ഇന്ത്യയിൽ മൊത്തമായും കരിമ്പുനീർ ഒരു ഉത്തമപാനീയമായി ഉപയോഗിക്കുന്നു.
അതിനായി കരിമ്പു ചതച്ച് നീരെടുക്കുന്ന ചക്കുകൾ വഴിയോരങ്ങളിൽ കാണാം.
ധാതുസമ്പുഷ്ടമായ ഈ ജൂസ് ദാഹശമനിയായി ഉപയോഗിക്കുന്നു.
പച്ചസ്വാദു നീക്കുന്നതിനായി ഇഞ്ചി, ചെറുനാരങ്ങ, എന്നിവ  ചേർക്കുന്നു.
കൃഷി കരിമ്പിന്റെ നീര്, വേനൽക്കാലത്ത് വിൽപ്പനക്കെത്താറുണ്ട്.
കരിമ്പ് പിഴിഞ്ഞ് നീരെടുക്കുന്നതിനുള്ള യന്ത്രമാണ് ചിത്രത്തിൽ കാണുന്നത്
ലോകത്ത് ഏറ്റവുമധികം കരിമ്പ് ഉല്പാദിപ്പിക്കുന്ന രാജ്യം ബ്രസീലാണ്‌ .
ഇതിനു പുറകിൽ രണ്ടാമതാണ്‌ ഇന്ത്യയുടെ സ്ഥാനം .
ഇന്ത്യയിൽ മിക്ക സംസ്ഥാനങ്ങളിലും കരിമ്പ് കൃഷി ചെയ്യുന്നുണ്ടെങ്കിലും ഉത്തർപ്രദേശ് ആണ്‌ ഇതിൽ ഏറ്റവും മുൻപിൽ നിൽക്കുന്നത് .
അയനരേഖക്ക് വെളിയിലാണെങ്കിലും ഗംഗാതടം കരിമ്പ് കൃഷിക്ക് വളരെ യോജിച്ച മേഖലയാണ്‌.
കരിമ്പ് കർഷകരുടെ ഒരു നാണ്യവിളയാണ്‌.
വളരെയേറെ ശ്രദ്ധ ആവശ്യമുള്ള കൃഷിയാണ് കരിമ്പ്.
നടുന്നതിനു മുൻപ് പലവട്ടം കൃഷിയിടം ഉഴുതുമറിക്കുന്നു.
ചൂടുകാലമാകുമ്പോഴേക്കും കരിമ്പ് നടൂന്നു.
കരിമ്പിന്റെ വളർച്ചയുടെ ആദ്യകാലങ്ങൾ കൂടിയ താപനില അത്യാവശ്യമാണ്.
ശ്രദ്ധാപൂർവ്വം തെരഞ്ഞെടുക്കുന്ന തണ്ടുകൾ വരിയും നിരയുമായാണ് നടുന്നത്.
ഏതാണ്ട് ഒരേക്കറിൽ 12000-ത്തോളം തണ്ടുകൾ നടുന്നു.
വളർച്ചയുടെ ആദ്യകാലത്ത് കൃഷിയിടം നനക്കുകയും വളമിടുകയും കളപറിക്കുകയും വേണം.
പത്തോ പന്ത്രണ്ടോ മാസങ്ങൾ കൊണ്ട്, കരിമ്പ് വെട്ടാനായി പാകമാകുന്നു.
അരിവാളുപയോഗിച്ചാണ് കർഷകർ കരിമ്പ് വെട്ടിയെടുക്കുന്നത് .
കേരളത്തിൽ പന്തളത്ത് കരിമ്പുനീരിൽ നിന്നും പഞ്ചസാര ഉണ്ടാക്കുന്ന ഫാക്റ്ററി ആരംഭിച്ചെങ്കിലും ഇന്ന് പ്രധാനമായും മദ്യം ആണ് അവിടെ ഉണ്ടാക്കുന്നത്.
1926ൽ കോയമ്പത്തൂരിൽ കരിമ്പുഗവേഷണകേന്ദ്രം ആരംഭിച്ചു.
കേരളത്തിൽ കണ്ണൂരിൽ തലാപ്പ് എന്ന സ്ഥലത്താണ് കരിമ്പുഗവേഷണകേന്ദ്രം സ്ഥിതിചെയ്യുന്നത്.
കെ ജാനകിയമ്മാൾ എന്ന മഹതിയാണ് കേരളത്തിൽ കരിമ്പുഗവേഷണത്തിൽ നേതൃത്വം വഹിച്ചത് .
പുതിയ ഇനങ്ങൾ മാധുരി :- ചെഞ്ചീയൽ രോഗത്തെ ചെറുക്കുന്ന ഇനം.
മധുരിമ: ചെഞ്ചീയൽ രോഗത്തെ ചെറുക്കുന്നു.
വെള്ളക്കെട്ടിലും വെള്ള ക്ഷാമം അനുഭവപ്പെടുന്നിടത്തും ഉത്തമം.
തിരുമധുരം:- പഞ്ചസാരയുടെ ഉയർന അളവ്.
ചെഞ്ചീയൽ രോഗത്തെ ചെറുക്കുന്നു.
സി.ഓ. - 92175:- വെള്ളത്തിലെ ലഭ്യത കുറഞ്ഞ പ്രദേശങ്ങളിലെ കൃഷി.
സി.ഓ. - 70 :- കാലാ കരിമ്പിന്‌ പറ്റിയ ഇനം.
സി.ഓ. -6907:-പഞ്ചസാരയുടെ ഉയർന അളവ്,  ചെഞ്ചീഅൽ രോഗത്തെ ചെറുക്കുന്നു.
സി.ഓ. - 7405:-പഞ്ചസാരയുടെ ഉയർന അളവ്,  ചെഞ്ചീഅൽ രോഗത്തെ ചെറുക്കുന്നു.
കരിമ്പിന്റെ നീരു് ശരീരം കൂടുതൽ തടിപ്പിക്കും.
മൂത്രവും കഫവും വർദ്ധിപ്പിക്കും.
മലം ഇളക്കും.
രക്തപിത്തം ശമിപ്പിക്കും.
വാതവും പിത്തവും ഉള്ളവർ ഊണിനു മുമ്പും കഫമുള്ളവർ ഊണിനു ശേഷവും കരിമ്പിൻ നീരു് കഴിക്കണം.
പഴയ ശർക്കരയാണു് ഔഷധങ്ങളിൽ ചേർക്കുന്നത്.
ചെറുനാരങ്ങ നീരോ ഇഞ്ചി നീരോ കരിമ്പിൻ നീരിൽ ചേർത്തു കഴിച്ചാൽ ആമാശയ വൃണവും അഗ്നിമാന്ദ്യവും മാറും.
കരിമ്പിൻ നീരും കൊടിത്തൂവ കഷായവും ചേർത്ത് ഉണ്ടാക്കുന്നതാണ് അഷ്ടാംഗഹൃദയത്തിൽ പറയുന്ന യാഷശർക്കര .
ബ്രസീലിൽ കരിമ്പിൽ നിന്നും ഉണ്ടാക്കുന്ന മദ്യം കാറുകൾക്കും മറ്റു വാഹനങ്ങൾക്കും ഇന്ധനമായി ഉപയോഗിക്കുന്നു .
ചിത്രശാല കരിമ്പ് കരിമ്പ് കരിമ്പ് അവലംബം 1 2 1 2 ↑ മനോരമ പത്രം, 2018 സെപ്റ്റംബർ 21 വെള്ളി.
↑ മാതൃഭൂമി ഹരിശ്രീ 2006 ഫെബ്രുവരി 4 1 2 3 {{ cite book }} : Cite has empty unknown parameter: | coauthors= ( help ) ↑ മനോരമ പത്രം, 2018 സെപ്റ്റംബർ 21 വെള്ളി.
↑ http://www.fao.org/es/ess/top/commodity.html?lang=en item=156 year=2005 (ശേഖരിച്ചത് 2009 ഏപ്രിൽ 3) ↑ http://indiabudget.nic.in/es2001-02/chapt2002/tab115.pdf Archived 2008-04-09 at the Wayback Machine .
(ശേഖരിച്ചത് 2009 ഏപ്രിൽ 3) ↑ മനോരമ പത്രം, 2018 സെപ്റ്റംബർ 21 വെള്ളി.
↑ കർഷകശ്രീ മാസിക.
പുറം 53 ↑ ഔഷധ സസ്യങ്ങളുടെ അത്ഭുത പ്രപഞ്ചം - മാത്യു മടുക്കക്കുഴി, കറന്റ്‌ ബുക്സ്‌
പുറത്തേക്കുള്ള കണ്ണികൾ വിക്കിസ്പീഷിസിൽ Saccharum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കരിമ്പൻ ഇംഗ്ലീഷ് വിലാസം https://ml.wikipedia.org/wiki/Karimpan
9°53′33″N 76°58′25″E ﻿ / ﻿ 9.892422°N 76.973648°E ﻿ / 9.892422; 76.973648 ഇടുക്കി ജില്ലയിലെ വാഴത്തോപ്പ് ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് കരിമ്പൻ .
കൊച്ചി - മധുര ദേശീയപാത കരിമ്പനിലൂടെയാണ് കടന്നുപോകുന്നത്.
പെരിയാറിനു കുറുകെയുള്ള ഇടുക്കി ജില്ലയിലെ ഏറ്റവും വലിയ പാലങ്ങളിൽ ഒന്നായ കരിമ്പൻ പാലം സ്ഥിതിചെയ്യുന്നത് ഇവിടെയാണ്.
Karimban Kuthu Water Falls ചെറുതോണി , ഉപ്പുതോട് , ചുരുളി , ചാലിസിറ്റി , തടിയമ്പാട് കുട്ടപ്പൻ സിറ്റി , കൊച്ചു കരിമ്പൻ എന്നിവയാണ് സമീപ പ്രദേശങ്ങൾ.
കരിമ്പുഴ ബ്രഹ്മീശ്വരൻ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Brahmeeswaran_Temple,_Palakkad
കേരളത്തിലെ പാലക്കാട് ജില്ലയിലെ ഒരു ശിവക്ഷേത്രമാണ് ബ്രഹ്മീശ്വരൻ ക്ഷേത്രം .
പാലക്കാട് പട്ടണത്തിൽ നിന്നും 25 കിലോമീറ്റർ അകലെയുള്ള കരിമ്പുഴ ഗ്രാമത്തിലാണ് ഈ ക്ഷേത്രം സ്ഥിതിചെയ്യുന്നത്.
, ബ്രഹ്മീശ്വരം ശിവക്ഷേത്രം
ഈ പഴയ ക്ഷേത്രം 2001 വരെ ഒരുപാടു നാളായി ഉപേക്ഷിക്കപ്പെട്ട നിലയിലായിരുന്നു.
കരിമ്പുഴയിൽ തറവാട് ഉള്ള ചാലപ്പുറത്ത് എന്ന ഒരു നായർ കുടുംബം ഈ ക്ഷേത്രത്തിലെ പരമശിവന് വഴിപാടു കഴിക്കുവാൻ എത്തി.
ചാലപ്പുറത്തു കുടുംബം ഈ ക്ഷേത്രം പുതുക്കി പണിതു.
മൂന്നുവർഷം കൊണ്ടാണ് പുനരുദ്ധാരണം പൂർത്തിയായത്.
ഈ കുടുംബത്തിൽ നിന്നുള്ള വ്യവസായിയായ ബി.ജി. മേനോനും പ്രശസ്ത സിനിമാ നടനായിരുന്ന യശഃശരീരനായ രവി മേനോനും ഈ പുനരുദ്ധാരണത്തിന് ചുക്കാൻ പിടിച്ചു.
അവലംബം ↑ http://www.experiencefestival.com/a/Palakkad_-_Places_of_worship/id/1829254 ↑ http://palakkadtourism.org/temples.php
കരിമ്പൻ അരുവിയൻ ഇംഗ്ലീഷ് വിലാസം https://ml.wikipedia.org/wiki/Dysphaea_ethela
ശരീരമാസകലം കറുപ്പ് നിറമുള്ള അരുവിയൻ കുടുംബത്തിൽ ഉള്ള ഒരിനം സൂചിത്തുമ്പിയാണ് കരിമ്പൻ അരുവിയൻ ( ശാസ്ത്രീയനാമം : Dysphaea ethela ) .
ഫ്രെസർ തുമ്പി ഗവേഷണയാത്രകളിൽ സന്തതസഹചാരിയായിരുന്ന തൻറെ ഭാര്യയോടുള്ള ആദരസൂചകമായാണ് ഇതിനു Dysphaea ethela എന്ന പേരു നൽകിയത്.
കേരളം , കർണാടകം , തമിഴ്‌നാട് എന്നീ സംസ്ഥനങ്ങളിൽ ഇവയെ കണ്ടുവരുന്നു.
പൂർവഘത്തിലും മധ്യഇന്ത്യയിലും ഇവയെ കണ്ടെത്തിയിട്ടുണ്ട്.
വനപ്രദേശങ്ങളിലെ ഒഴുക്കുള്ള അരുവികളിലും, അപൂർവ്വമായി നാട്ടിൻ പുറങ്ങളിലെ പുഴകളിലും ഇവ കാണപ്പെടുന്നു.
മഴ കഴിഞ്ഞുള്ള കാലങ്ങളിൽ ഇവയുടെ ചെറിയ കൂട്ടങ്ങൾ കാണാം.
ജലാശയങ്ങളിൽ നിന്നും പൊങ്ങിനിൽക്കുന്ന പാറകൾ, മരക്കുറ്റികൾ എന്നിവയാണ് പ്രധാന ഇരിപ്പിടങ്ങൾ.
വലിയ കണ്ണുകളുടെ മുകൾ ഭാഗം കറുപ്പു കീഴ്ഭാഗം ചാര നിറവുമാണ്.
കറുത്ത ഉരസ്സിൽ കൂടി തവിട്ടു നിറത്തിലുള്ള നേർത്ത വരകൾ പോകുന്നുണ്ട്.
ഇവയുടെ കാലുകൾക്ക് കറുത്ത നിറമാണ്.
നീളമുള്ള കറുത്ത ഉദരത്തിന് തവിട്ടു വളയങ്ങളുണ്ട്.
ഉദരത്തിന്റെ അഗ്രഭാഗം വളച്ചു മുകളിലോട്ടുയർത്തി പിടിക്കുന്ന ശീലവുമുണ്ട്.
ഇവയുടെ ചിറകിന് തിളങ്ങുന്ന ഇളം തവിട്ടു നിറമോ കറുപ്പ് നിറമോ ആയിരിക്കും.
തവിട്ടു നിറമുള്ള കണ്ണിന്റെ കീഴ്ഭാഗം ചാരനിറമാണ്.
കറുത്ത ഉരസ്സിൽ മഞ്ഞ വരകളുണ്ട്.
ഉദരത്തിന് കറുപ്പു നിറവും അതിൽ മഞ്ഞ വരകളും വളയങ്ങളുമുണ്ട്.
ഇവയ്ക്ക് ദീർഘനേരം പറക്കാനുള്ള കഴിവമുണ്ട്.
അപകടമുണ്ടെന്നു തോന്നിയാൽ വളരെ ഉയരമുള്ള മരച്ചില്ലുകളിലേക്ക് പറന്ന് അപ്രത്യക്ഷമാവും.
ആൺതുമ്പികൾ പാറകളിലും മരക്കുറ്റിയിലും ഒരിടത്തുതന്നെ വളരെയേറെ നേരം ഇരിക്കാനിഷ്ടപ്പെടുന്നു.
പെൺതുമ്പികൾ ജലാശയത്തിനോട് ചേർന്നുള്ള പൊക്കമുള്ള മരത്തിന്റെ ചില്ലകളിലാണ് വിശ്രമിക്കാറുള്ളത്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ കരിമ്പൻ അരുവിയൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കരിമ്പൻ അരുവിയൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
കരിമ്പൂച്ച ഇംഗ്ലീഷ് വിലാസം https://ml.wikipedia.org/wiki/Black_cat പല സംസ്കാരങ്ങളിൽ കരിമ്പൂച്ച ഭാഗ്യത്തിന്റെ ലക്ഷണം ആണ് ചിലതിൽ ആകട്ടെ നിർഭാഗ്യത്തിന്റെയും
കറുത്ത രോമങ്ങൾ ഉള്ള പൂച്ചയെ ആണ് കരിമ്പൂച്ച (ഇംഗ്ലീഷ് : ബ്ലാക്ക്‌ ക്യാറ്റ്) എന്ന് വിളിക്കുന്നത്.
ഇവ ഒരു ജെനുസോ വർഗമോ അല്ല മറിച്ചു ഇവ രണ്ടു ജെനുസുകളുടെ സങ്കലനമോ അതോ ഒരു ജെനുസിൽ പെട്ടതോ ആകാം.
കറുത്ത രോമത്തോട് കൂടിയ ബോംബെ എന്ന ജെനുസിൽ പെട്ട പൂച്ച ഇതിനൊരു ഉദാഹരണം ആണ്.
മുഴുവനായി കറുപ്പാകുന്ന അവസ്ഥ ആൺ പൂച്ചകളിലും പെൺ പൂച്ചകളിലും ഒരു പോലെ കാണുന്നു.
ചില സംസ്കാരങ്ങളിൽ കരിമ്പൂച്ച ഭാഗ്യത്തിന്റെ ലക്ഷണം ആണ് എന്നാൽ ചിലതിൽ ആകട്ടെ നിർഭാഗ്യത്തിന്റെയും.
ക്യാറ്റ് ഫാൻസിയേർസ് അസോസിയേഷൻ 21 ജെനുസ്സികളിലായി കറുത്ത പൂച്ചകളെ ഉൾപ്പെടുത്തിയിട്ടുണ്ട്.
കരിമ്പൂച്ചകളെ ദത്ത് എടുക്കുന്നത് പ്രോത്സാഹിപ്പിക്കുവാനായി ഓഗസ്റ്റ്‌ പതിനേഴു ദേശിയ കരിമ്പൂച്ച ബോധവൽകരണ ദിനം ആയി ആചരിക്കുന്നു.
ചരിത്രപരമായ ബന്ധങ്ങൾ കരിമ്പൂച്ച
പല രാജ്യങ്ങളിലെയും സംസ്കാരങ്ങളിൽ കരിമ്പൂച്ചകളെക്കുറിച്ച്‌ ഉള്ള വിശ്വാസങ്ങൾ പലതാണ്.
ഗ്രേറ്റ് ബ്രിട്ടനിലും അയർലാന്റിണ്ടിലും കരിമ്പൂച്ച ഭാഗ്യത്തിന്റെ ചിഹ്നം ആണ്.
സ്കോട്ട്‌ലൻഡ്ണ്ടുകാർ വിശ്വസിക്കുന്നത് പരിചയം ഇല്ലാത്ത കരിമ്പൂച്ച വീട്ടിൽ വന്നു കയറുന്നത് സമൃദ്ധിയുടെ ലക്ഷണം ആയിട്ടാണ് .
കരിമ്പൂച്ച - സാംസ്ക്കാരികം ചലച്ചിത്രം ഫെലിക്സ് ദി ക്യാറ്റ് എന്ന കാർട്ടൂൺ ലോക പ്രശസ്തം ആണ് ഇതിൽ ഫെലിക്സ് എന്ന പൂച്ച ഒരു കരിമ്പൂച്ച ആണ് 1934ലും 1941ലും  പുറത്തിറങ്ങിയ ചലച്ചിത്രം ദി ബ്ലാക്ക്‌ ക്യാറ്റ് 1981ൽ പുറത്തിറങ്ങിയ ചലച്ചിത്രം ദി ബ്ലാക്ക്‌ ക്യാറ്റ് 1998ൽ പുറത്തിറങ്ങിയ ചലച്ചിത്രം ബ്ലാക്ക്‌ ക്യാറ്റ് വൈറ്റ് ക്യാറ്റ് 1993ൽ പുറത്തിറങ്ങിയ ഹോസുസ് ഫോസുസ് എന്ന ചിത്രത്തിലെ കരിമ്പൂച്ച .
Black cat എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരിമ്പൻ കാടക്കൊക്ക് ഇംഗ്ലീഷ് വിലാസം https://ml.wikipedia.org/wiki/Green_Sandpiper
green sandpiper,Tringa ochropus തൃത്താല ഭാരതപ്പുഴയിൽ നിന്നും, പാലക്കാട്
കാടക്കൊക്ക് വിഭാഗത്തിൽ പെട്ട് ഒരു പക്ഷിയാണ് കരിമ്പൻ കാടക്കൊക്ക് .
ഇംഗ്ലീഷിലെ പേർ Green Sandpiper എന്നാണ് പേര്.
ഇരുണ്ട പച്ചകലർന്ന തവിട്ടുനിറത്തിലുള്ള മേൽഭാഗവും ചിറകുകളും ആണിതിനുള്ളത്.
ചാരനിറത്തിലുള്ള തലയും മാറിടവും ചെറിയ കൊക്കും കാലുകളും ഇരുണ്ടനിറത്തിലാണുള്ളത് .
അടിവശം വെളുത്ത നിറം.
ചെറിയ വാൽ, നീണ്ട കനം കുറഞ്ഞകൊക്ക്.
ശരീരത്തിനുപുറത്ത് തൂവലുകളിൽ വെള്ളനിറത്തിൽ കുത്തുകളുണ്ട്.
ദേശാടനം നടത്തുന്ന പക്ഷിയാണിത്.
ഇന്ത്യൻ ഉപഭൂഖണ്ഡത്തിലും ആഫ്രിക്കയിലും തെക്കുകിഴക്കേഷ്യയിലും ശിശിരകാലത്ത് ഈ പക്ഷി എത്തിച്ചേരാറുണ്ട്.
പുഴുക്കൾ, മത്സ്യം , ഒച്ച് എന്നിവയാണ് ഭക്ഷണം.
മറ്റു പക്ഷികളുടെ മരത്തിലുള്ള കൂടുകളിളാണ് മുട്ടയിടുന്നത്.
2 മുതൽ 4 മുട്ടകൾ വരെയിടും.
മുട്ടവിരിയാൻ മൂന്നാഴ്ചവരെയെടുക്കും.
Wintering adult near Hodal , Faridabad district , Haryana , ( India ) Tringa ochropus അവലംബം ↑ {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help ) Wikimedia Commons has media related to Tringa ochropus .
കരിമ്പൻ കാട്ടുബുൾബുൾ ഇംഗ്ലീഷ് വിലാസം https://ml.wikipedia.org/wiki/Square-tailed_bulbul
പശ്ചിമ ഘട്ടത്തിലെ ഉയരം കൂടിയ മലനിരകളിൽ  കാണപ്പെടുന്ന ഒരു പ്രാദേശിക ബുൾബുൾ ഇനമാണ് കരിമ്പൻ കാട്ടുബുൾബുൾ .
ഹിമാലയത്തിലും ദക്ഷിണ  പൂർവ ഏഷ്യയിലും കണ്ടുവരുന്ന കറുമ്പൻ ബുൾബുളുകളുടെ ഒരു ഉപവിഭാഗമായി കരിമ്പൻ കാട്ടു ബുൾബുളിനെ പരിഗണിച്ചിരുന്നു.
എന്നാൽ ഈ പക്ഷി പശ്ചിമ ഘട്ടത്തിലും ശ്രീലങ്കയിലും മാത്രമാണ് കാണപ്പെടുന്നത്.
രൂപവിവരണം കരിമ്പൻ കാട്ടു ബുൾബുളിന്റെ ശബ്ദം
കേരളത്തിലെ ബുൾബുളുകളിൽ ഏറ്റവും വലുതാണിവ.
പൊതുവെ  ഇരുണ്ട ചാരനിരത്തിൽ കാണപ്പെടുന്ന ഇവയ്ക്കു കുറിയ ഒരു  തലപ്പൂവ് ഉണ്ടായിരിക്കും പക്ഷിയുടെ തല തിളങ്ങുന്ന കറുപ്പുനിറമാണ്.
കർണ്ണാവരണവും കവിളുകളും ചാരനിറം കലർന്ന തവിട്ട്.
ശരീരത്തിന്റെ ഉപരിഭാഗം മങ്ങിയ നീല -സ്ലേറ്റ് നിറമായിരിക്കും .
ചിറകുകളും വാളും മങ്ങിയ തവിട്ടുനിറത്തിൽ കാണപ്പെടുന്നു.
തൊണ്ട, മാറ്, ശരീരത്തിന്റെ അടിഭാഗം എന്നിവ മങ്ങിയ ചാരനിറമാണ്.
മിഴിപടലത്തിന്റെ നിറം ചുവപ്പു കലർന്നതോ ഇരുണ്ട ഓറഞ്ചോ ആയിരിക്കും.
കാലുകളുടെ നിറം മഞ്ഞ കലർന്ന ചുവപ്പും കൊക്ക് അരുണിമ പടർന്ന ഓറഞ്ച് നിറവും ആയിരിക്കും.
ഹിമാലയൻ ബുൾബുളുകളിൽ നിന്ന് ഇവയെ വ്യത്യസ്തമാക്കുന്നത് ചതുരാകൃതിയിലുള്ള വാലാണ്.
മറ്റെല്ലാ ബുൾബുളുകളെയും പോലെ ഇവയും പഴങ്ങൾ ഭക്ഷിക്കുന്നവയാണ്.
അങ്ങനെ ഇവ ഫല വൃക്ഷങ്ങളുടെ വിത്തുവിതരണത്തിൽ വലിയ പങ്കു വഹിക്കുന്നു.
ചിലപ്പോൾ ഇവ ഷഡ്പദങ്ങളെയും ആഹരിക്കാറുണ്ട്.
ദക്ഷിണേന്ത്യയിലെ ചോലക്കാടുകളിൽ സമൃദ്ധമായ ഇവ 1000 മീ.
ഉയരമുള്ള പ്രദേശങ്ങൾ മുതൽ മലകളുടെ ഉച്ചിവരെ വ്യാപകമായി കാണപ്പെടുന്നു .
പൊതുവെ സ്ഥിരവാസികളായ ഇവ മഴയുടെ ഏറ്റക്കുറച്ചിലനുസരിച്ചു പ്രാദേശിക ദേശാടനം നടത്താറുണ്ട്.
മലമ്പ്രദേശങ്ങളിൽ കനത്ത മൺസൂൺ അനുഭവപ്പെടുമ്പോൾ ഇവ ചിലപ്പോൾ ആ സ്ഥലങ്ങൾ ഉപേക്ഷിച്ചു 100 മീ.
ഉയരത്തിലുള്ള പ്രദേശങ്ങളിൽവരെ എത്താറുണ്ട്.
പൊതുവെ കാടുകളിൽ കാണപ്പെടുന്ന ഇവയെ ചിലപ്പോൾ കൃത്രിമ വനങ്ങളിലും ചായ തോട്ടങ്ങളിലെ വലിയ മരങ്ങളിലും കാണാം .
ജനുവരി മുതൽ ജൂൺ വരെയാണ് പ്രജനനകാലം.
ഏപ്രിൽ - മെയ് മാസങ്ങളിൽ ഇത് മൂർദ്ധന്യത്തിൽ എത്താറുണ്ട്.
ഇക്കാലത്തു ഇവ രണ്ടുതവണ സന്താനോല്പാദനം നടത്താറുണ്ട്.
തുറന്ന  ചെറിയ കോപ്പയുടെ ആകൃതിയിലുള്ള  കൂടു ഉണങ്ങിയ പുല്ലും വേരും കൽപ്പായലും കൊണ്ട് നിർമ്മിക്കുന്നു .
ഒരുതവണ രണ്ടു മുട്ടകൾ ഇടുന്നു ഏതാണ്ട് 13 ദിവസമാണ് അടയിരിക്കൽ 12 ദിവസത്തിനുള്ളിൽ കുഞ്ഞുങ്ങൾ പറക്കമുറ്റുന്നു.
ജോർജിയ ഗോൾഡ് റഷ്
ജോർജിയ ഗോൾഡ് റഷ് അമേരിക്കൻ ഐക്യനാടുകളിലെ രണ്ടാമത്തെ പ്രധാനപ്പെട്ട ഗോൾഡൻ റഷും ജോർജിയയിലെ ആദ്യത്തേതും ആയിരുന്നു.
വടക്കൻ കരോലിന യിലെ മുമ്പത്തെ ഗോൾഡ് റഷിനെ ഇതു നിഷ്‍പ്രഭമാക്കുകയും ചെയ്തു.
1829 ൽ ഇന്നത്തെ ലംപ്കിൻ  കൗണ്ടി യുടെ ആസ്ഥാനമായ ഡഹ്‍ലോനെഗയ്ക്കു സമീപം ആരംഭിച്ച്, താമസിയാതെ വടക്കൻ ജോർജിയ മലനിരകളിലൂടെ ജോർജിയ ഗോൾഡ് ബെൽറ്റിലേയ്ക്കു വ്യാപിച്ചു.
1840 കളുടെ ആരംഭത്തിൽ സ്വർണ്ണം കണ്ടുപിടിക്കാൻ ബുദ്ധിമുട്ടായിരുന്നു.
1848 ൽ സിയറ നെവാദയിൽ സ്വർണ്ണം കണ്ടെത്തിയപ്പോൾ അനേകം ജോർജിയ ഖനനക്കാർ പടിഞ്ഞാറൻ പ്രദേശങ്ങളിലേയ്ക്കു മാറുകയും കാലിഫോർണിയ ഗോൾഡ് റഷ് ആരംഭിക്കുകയും ചെയ്തു.
ജോർജിയോ നാപൊളിറ്റാനോ ഇംഗ്ലീഷ് വിലാസം https://ml.wikipedia.org/wiki/Giorgio_Napolitano
ഇറ്റലിയിൽ രണ്ടു തവണ പ്രസിഡന്റായി തിരഞ്ഞെടുക്കപ്പെടുന്ന ആദ്യ വ്യക്തിയാണ് ജോർജിയോ നാപൊളിറ്റാനോ ( ഇറ്റാലിയൻ ഉച്ചാരണം: [ˈdʒordʒo napoliˈtaːno] 29 ജൂൺ 1925 - 22 സെപ്റ്റംബർ 2023) .
ദീർഘകാലം ഇറ്റാലിയൻ കമ്മ്യൂണിസ്റ്റ് പാർട്ടിയിലും പിന്നീട് ഡെമോക്രാറ്റ്സ് ഓഫ് ദ ലെഫ്റ്റ് എന്ന പാർട്ടിയിലും പ്രവർത്തിച്ചു.
1996 - 1998 കാലഘട്ടത്തിൽ മന്ത്രിയായും പ്രവർത്തിച്ചിട്ടുണ്ട്.
ഇറ്റലിയിലെ നേപ്പിൾസിൽ ജനിച്ച നാപൊളിറ്റാനോ ആദ്യ കാലത്ത് ഫാസിസ്റ്റ് ഗ്രൂപ്പിൽ അംഗമായിരുന്നു.
ഫാസിസ്റ്റ് വിരുദ്ധനായി പിന്നീട് മാറാനുള്ള ഊർജ്ജം ലഭിച്ചത് ഇക്കാലത്താണെന്ന് അദ്ദേഹം പറഞ്ഞിട്ടുണ്ട്.
പഠനകാലത്ത് നാടകത്തിലും സജീവമായിരുന്നു.
രണ്ടാം ലോക മാഹായുദ്ധകാലത്ത് നാസി ജർമ്മനിയുടെ പാവ ഗവൺമെന്റ് രൂപീകരിക്കപ്പെട്ട (1943 - 45) കാലത്ത് നാപൊളിറ്റാനോയും സുഹൃത്തുക്കളും ഇറ്റാലിയൻ പ്രതിരോധ മുന്നേറ്റത്തിനൊപ്പം ഇറ്റലി - ജർമ്മനി ഫാസിസ്റ്റ് ശക്തികൾക്കെതിരെ പ്രവർത്തിച്ചു.
1945 ൽ ഇറ്റാലിയൻ കമ്മ്യൂണിസ്റ്റ് പാർട്ടിയിൽ ചേർന്നു.
കൃതികൾ വർക്കേഴ്സ് മൂവ്മെന്റ് ആൻഡ് സ്റ്റേറ്റ് ഇൻഡസ്ട്രി ഇൻ 1962 ബഹുമതികൾ നൈറ്റ് ഗ്രാൻഡ് ക്രോസ് ഓർർ ഓഫ് മെറിറ്റ് ഓഫ് ദ ഇറ്റാലിയൻ റിപ്പബ്ലിക് നൈറ്റ് വിത്ത് കോളർ ഓർഡർ ഓപ് പയസ് IX ഗ്രാന്റ് സ്റ്റാർ ഓഫ് ദ ഡെക്കറേഷൻ ഓഫ് ഹോണർ ഫോർ സർവീസസ് ടു ദ റിപ്പബ്ലിക് ഓഫ് ആസ്ട്രിയ ഓർഡർ ഓഫ് ദ വൈറ്റ് ഈദിൾ (പോളണ്ട്) സാഷ് ഓഫ് ദ ഓർർ ഓഫ് ദ സ്റ്റാർ ഓഫഅ റൊമാനിയ ഗ്രാന്റ് ക്രോസ് ഓഫ്  ദ ഓർഡർ ഓഫ് ദ വൈറ്റ് ഡബിൾ ക്രോസ് ഡാൻ ഡേവിഡ് പ്രൈസ്(പാർലമെന്ററി ജനാധിപത്യത്തിനായി പ്രവർത്തിച്ചതിന്) അവലംബം ↑ ↑ ↑ {{ cite book }} :  CS1 maint: unrecognized language ( link ) ↑ {{ cite web }} : Cite has empty unknown parameter: | trans_title= ( help ) CS1 maint: unrecognized language ( link ) ↑ Slovak republic website, State honours : 1st Class (click on "Holders of the Order of the 1st Class White Double Cross" to see the holders' table) ↑
ജോർജിയ റൂക്സ് ഡ്വെല്ലെ ഇംഗ്ലീഷ് വിലാസം https://ml.wikipedia.org/wiki/Georgia_Rooks_Dwelle
ജോർജിയ റൂക്സ് ഡ്വെല്ലെ (1884-1977) ജോർജിയയിലെ അറ്റ്ലാന്റ സ്വദേശിയായ ഒരു ഡോക്ടറും  പ്രസവചികിത്സയിലും ശിശുരോഗത്തിലും വിദഗ്ധയുമായിരുന്നു.
1904-ൽ ഡ്വെല്ലെ വൈദ്യനായി അധികാരപത്രം നേടിയതോടെ, ജോർജിയ സംസ്ഥാനത്തെ മൂന്ന് ആഫ്രിക്കൻ അമേരിക്കൻ വനിതാ ഫിസിഷ്യൻമാരിൽ ഒരാളായി അവർ മാറി.
ജോർജിയയിലെ ജിം ക്രോ നിയമങ്ങളും അതുപോലെതന്നെ സാമൂഹിക ആചാരങ്ങളും മെഡിക്കൽ വിദ്യാലയങ്ങൾ, ആരോഗ്യ പരിപാലന സൗകര്യങ്ങൾ, മെഡിക്കൽ സൊസൈറ്റികൾ എന്നിവയിൽ വംശീയ വേർതിരിവും നിലവിലുണ്ടായിരുന്ന സമയത്താണ് ഡ്വെല്ലെ വൈദ്യശാസ്ത്രം പരിശീലിക്കാൻ ആരംഭിച്ചത്.
അറ്റ്ലാന്റയിലെ ആഫ്രിക്കൻ-അമേരിക്കക്കാർക്ക് ആവശ്യമായ വൈദ്യസഹായം ലഭിക്കാതെ വന്നതിനേത്തുടർന്ന് അതിനെ നേരിടാൻ, ഡ്വെല്ലെ അറ്റ്ലാന്റയിലെ ആഫ്രിക്കൻ അമേരിക്കക്കാരുടെ ആദ്യത്തെ വിജയകരമായ സ്വകാര്യ ജനറൽ ആശുപത്രിയായി അറിയപ്പെടുന്ന ഡ്വെല്ലെ ഇൻഫർമറി തുറക്കുകയും ഇത് അറ്റ്ലാന്റയിലെ ആഫ്രിക്കൻ അമേരിക്കൻ സ്ത്രീകൾക്കുള്ള ആദ്യത്തെ പ്രസവചികിത്സാ ആശുപത്രിയായി മാറുകയും ചെയ്തു.
ജോർജിയ സംസ്ഥാനത്തെ അൽബാനിയിൽ 1884-ൽ മുൻ അടിമകളായിരുന്ന റവ.
ജോർജ്ജ് ഹെൻറി ഡ്വെല്ലെയുടെയും എലിസ ഡിക്കേഴ്സൺ ഡ്വെല്ലെയുടെയും മകളായി ജോർജിയ റൂക്സ് ഡ്വെല്ലെ ജനിച്ചു.
പിതാവ് യജമാനനിൽനിന്ന് സ്വന്തമായി സ്വാതന്ത്ര്യം നേടിയ വ്യക്തിയായിരുന്നു.